верху̀ у столпѡ́въ прс̑то́льныхъ вы́нять я́щики на че́тверть вершка̀, гдѣ̀ бы́ть воскомасті́ху:на тѣ́хже столпа́хъ, ѿ по́лу уступя̀ вершка̀ съ два̀, вы́рѣзать зазу́бриной для утвержде́нія ве́рви:а вкру́гъ прс̑то́льной дскѝ вы́рѣзать же на че́тверть вершка̀, гдѣ̀ бы́ть ве́рви:на дска́хъ, на прс̑то́льной и на же́ртвенной, по угла́мъ что́бы бы́ло прове́рчено, гдѣ̀ бы́ть гвоздя́мъ, и сдѣ́лать гнѣ̂здышка, гдѣ̀ бу́дутъ гвозди̂нныя шля̂пки, что́бъ гвозди̂нныя шля̂пки бы́ли въ ра́венствѣ со прс̑то́льною дско́ю, та́кожъ и на столпа́хъ навертѣ́ть, что́бъ гво́зди шлѝ пря́мѡ:къ утвержде́нію прс̑то́ла четы́ре гвоздя̀, а къ же́ртвеннику ско́лькѡ на́добно:четы́ре ка́мня, ко́ими прибива́ются гво́зди:срачи́ца на ѡдѣя́ніе прс̑то́ла, и друга́я на же́ртвенникъ